stanford-oval/wikipedia huggingface dataset:
גבר במלואו (מיני-סדרה)

| --- | --- |

 מבוסס על:  ספר באותו שם מאת טום וולף
 סוגה:  דרמה
 יוצרים:  דייוויד אי קלי, רג'ינה קינג
 כותבים:  דייוויד אי קלי
 בימוי:  רג'ינה קינג
 שחקנים:  ג'ף דניאלס  דיאן ליין  ויליאם ג'קסון הארפר  ג'ון מייקל היל    אמל אמיין  טום פלפרי  שרה ג'ונס  לוסי לו  צ'אנטה אדמס  ביל קמפ ג'ריקה הינטון
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  6
 הפקה
 מפיקים בפועל:  דייוויד אי קלי, רג'ינה קינג, ריינר קינג, מתיו טינקר
 חברת הפקה:  Royal Ties Productions  David E. Kelley Productions
 הפצה:  נטפליקס
 אתר צילומים:  אטלנטה, ג'ורג'יה
 אורך פרק:  60 דקות
 שידור
 רשת שידור:  נטפליקס 
 תקופת שידור מקורית:  2 במאי 2024 
 קישורים חיצוניים
 דף התוכנית ב-IMDb
 
גבר במלואו (באנגלית: A Man in Full) היא מיני סדרת טלוויזיה מסוגת דרמה אמריקאית שנכתבה על ידי דייוויד אי קלי ובוימה על ידי רג'ינה קינג המבוססת על הרומן של טום וולף באותו שם עבור נטפליקס. הסדרה מורכבת משישה פרקים, ושודרה בבכורה בנטפליקס במאי 2024.
עלילה

אינטרסים עסקיים ופוליטיים מתנגשים כאשר צ'רלי קרוקר, איל הנדל"ן מאטלנטה מגן על האימפריה שלו מפני אלה שרוצים לנצל את פשיטת הרגל הפתאומית.
שחקנים ודמויות

ג'ף דניאלס בתור צ'רלי קרוקר
דיאן ליין בתור מרתה קרוקר
ויליאם ג'קסון הארפר בתור ווס ג'ורדן
אמל אמיין בתור רוג'ר וייט
טום פלפרי בתור ריימונד פיפגראס
שרה ג'ונס בתור סרינה קרוקר
ג'ון מייקל היל בתפקיד קונרד הנסלי
צ'אנטה אדמס בתור ג'יל הנסלי
לוסי לו בתור ג'ויס ניומן
אוון רו בתור וולי קרוקר
ביל קאמפ בתור הארי זייל
ג'ריקה הינטון בתור הנרייטה וויט
בימוי

רג'ינה קינג ביימה את שלושת הפרקים הראשונים.
הפקה > פיתוח

ב-4 בנובמבר 2021, הוכרז כי נטפליקס נתנה אור ירורק להפקת מיני-סדרה, המבוססת על הרומן באותו שם מאת טום וולף. את התסריט כתב דייוויד אי קלי והיא בוימה על ידי רג'ינה קינג. השניים גם מפיקים יחד עם ריינה קינג ומתיו טינקר. הסדרה הופקה על ידי חברות ההפקה "Royal Ties Productions" ו-"David E. Kelly Productions".
הפקה > ליהוק

בתחילת מאי 2022 לוהק ג'ף דניאלס. דיאן ליין לוהקה לתפקיד ראשי ביולי 2022. ויליאם ג'קסון הארפר, אמל אמיין, טום פלפרי, שרה ג'ונס, ג'ון מייקל היל, צ'נטה אדמס, לוסי לו וביל קמפ לוהקו באוגוסט 2022.
הפקה > צילומים

הצילומים היו אמורים להתחיל במאי 2022. הצילומים היו צפויים להתחיל ב-8 באוגוסט 2022 באטלנטה ג'ורג'יה, ולהסתיים ב-10 בדצמבר.
הערות שוליים

↑  Otterson, Joe (4 בנובמבר 2021). "Regina King, David E. Kelley Team for Netflix Limited Series 'A Man in Full' (EXCLUSIVE)". Variety. נבדק ב-25 בנובמבר 2021. {{cite web}}:  (עזרה)תחזוקה - ציטוט: url-status (link)
↑  White, Peter (4 בנובמבר 2021). "Regina King & David E. Kelley Book Series Order For Adaptation Of Tom Wolfe's 'A Man In Full'". Deadline. נבדק ב-25 בנובמבר 2021. {{cite web}}:  (עזרה)תחזוקה - ציטוט: url-status (link)
↑  Porter, Rick (4 בנובמבר 2021). "Regina King, David E. Kelley Team for Netflix Series". The Hollywood Reporter. נבדק ב-25 בנובמבר 2021. {{cite web}}:  (עזרה)תחזוקה - ציטוט: url-status (link)
↑  Andreeva, Nellie (2 במאי 2022). "Jeff Daniels To Headline 'A Man In Full' Netflix Limited Series From David E. Kelley & Regina King". Deadline Hollywood. נבדק ב-2 במאי 2022. {{cite web}}:  (עזרה)
↑  Andreeva, Nellie (13 ביולי 2022). "Diane Lane Joins Jeff Daniels In 'A Man In Full' Netflix Limited Series". Deadline Hollywood. נבדק ב-1 באוגוסט 2022. {{cite web}}:  (עזרה)
↑  Otterson, Joe (2 באוגוסט 2022). "Netflix Limited Series 'A Man in Full' Rounds Out Main Cast With Six Additions". Variety. נבדק ב-5 באוגוסט 2022. {{cite web}}:  (עזרה)
↑  Otterson, Joe (11 באוגוסט 2022). "Lucy Liu Joins Jeff Daniels in Netflix Limited Series A Man in Full (EXCLUSIVE)". Variety. נבדק ב-13 באוגוסט 2022. {{cite web}}:  (עזרה)
↑  Petski, Denise (26 באוגוסט 2022). "A Man In Full: Bill Camp Joins Jeff Daniels & Diane Lane In Netflix Series". Deadline Hollywood. נבדק ב-26 באוגוסט 2022. {{cite web}}:  (עזרה)
1 2  Asatryan, Tigran (29 ביולי 2022). "Regina King Netflix Limited Series 'A Man in Full': What We Know So Far". What's On Netflix. נבדק ב-10 באוגוסט 2022. {{cite web}}:  (עזרה)
מועדון ספורט צבאי

מועדון ספורט צבאי (ידוע בראשי תיבות ברוסית כ-СКА סק"א, שמשמעותו "מועדון ספורט של הצבא", Спортивный клуб армии) הוא שמם של מספר מועדוני ספורט שהיו חלק מ"ארגון תרבות גופנית וספורט של הכוחות המזוינים של ברית המועצות" (יחד עם צסק"א, צס"ק בב"ס [מועדון ספורט מרכזי של חיל האוויר] ועוד).
כיום, זהו שמם של כמה מועדוני ספורט בוועד הספורט של משרד ההגנה של הפדרציה הרוסית, בלארוס, אוקראינה ומדינות ברית המועצות לשעבר, אף כי כיום רובם מועדוני ספורט מקצועיים פרטיים שירשו את השם הזה מימי ברית המועצות.
מועדונים > כדורגל

ארסנל קייב שפוצל ממועדון סק"א קייב ומתקיים לצד מועדון צסק"א קייב
סק"א קויבישב
סק"א לבוב, התקיים בשנים 1949–1989
סק"א נובוסיבירסק
סק"א רוסטוב
סנקט פטרבורג
סק"א ריגה
סק"א חברובסק
סק"א צ'יטה, מועדון כדורגל לשעבר
סק"א אודסה - מועדון כדורגל לשעבר באוקראינה, בעת פירוקו בשנת 1999 הוא נקרא SK אודסה. מועדון אחר בשם זה התקיים בשנים 1995–1997.
סק"א-לוטו - מועדון כדורגל לשעבר באוקראינה, שהתקיים בשנים 2011–2013.
SKA-PVO ו-SKA-Shoro - שמות של מועדון אלגה בישקק, שהתקיים בשנים 1996–2005
סק"א רוסטוב (כדורגל נשים) - מועדון כדורגל נשים
סק"א ירוואן - שמו של מועדון צסק"א (ירוואן) בשנים 1960–1991
סק"א - שמו של המועדון המולדבי "ראפיד" (גידגיץ') בשנים 1950–1991
SKA-Pamir - שמו של המועדון CSKA-Pamir (דושנבה) בשנים 1998–2006
SKA ו-SKA חתלון הם שמות לשעבר של מועדון הכדורגל טג'יק חוסילו מהעיר פרחאר (התקיים ב-2005 וב-1998–2003)
מועדונים > מועדוני הוקי קרח

סק"א הוא מועדון הוקי קרח מסנקט פטרבורג.
סק"א-1946 היא קבוצת הוקי קרח לנוער מסנקט פטרבורג.
סק"א סברדלובסק - מועדון הוקי לשעבר מיקטרינבורג.
סק"א נפטיאניק הוא מועדון בנדי.
SKA MVO (ליפצק) הוא מועדון הוקי קרח שהיה קיים משנת 1974 (הועבר מקאלינין) ועד 1978 (חזר לקאלינין).
סק"א חברובסק - שמו של מועדון אמור בשנים 1966–1996.
סק"א נובוסיבירסק - הוא מועדון הוקי קרח ששיחק בליגות הנמוכות של אליפות ברית המועצות בשנות ה-70 וה-80.
סק"א צ'יטה הוא מועדון הוקי קרח ששיחק בליגות הנמוכות של אליפות ברית המועצות בשנות ה-70.
סק"א קויבישב - מועדון הוקי קרח שהיה קיים עד 1980.
מועדונים > מועדוני כדורסל

סק"א ריגה הוא מועדון כדורסל מריגה.
סק"א קייב הוא מועדון כדורסל מקייב.
סק"א אלמטי הוא מועדון כדורסל מאלמטי.
סק"א לנינגרד היה מועדון כדורסל מלנינגרד.
סק"א טביליסי הוא מועדון כדורסל מטביליסי.
SKA BIPA-Moda הוא מועדון כדורסל מאודסה, בשנת 1999 הוא שינה את שמו למועדון הכדורסל אודסה.
מועדונים > כדוריד

סק"א מינסק
סק"א טיראספול הוא מועדון ששחקניו הוכשרו בבית הספר מספר 1 ששיחק בליגה הבכירה באליפות ברית המועצות בשנות ה-70–80, 8 פעמים זכה באליפות ברית המועצות. מתקן האימונים "יונוסט" ממוקם על גדת נהר הדניסטר ביער קיצקנסקי ליד העיר טירספול.
מועדונים > כדורעף

סק"א לנינגרד
סק"א רוסטוב על הדון
סק"א ריגה
סק"א אודסה
בעונת 1961/62 השתתפו קבוצות SKA מבאקו וטשקנט בליגה B באליפות ברית המועצות בכדורעף גברים.
אצטדיונים

אצטדיון סק"א, לבוב
אצטדיון סק"א, אודסה
אצטדיון סק"א, רוסטוב על הדון
אצטדיון סק"א, ריגה
ראו גם

צסק"א מוסקבה (אגודת ספורט)
הערות שוליים

↑  אתר אגודת סצק"א
↑  ועדת הספורט הצבאית של בלארוס
↑  Great Soviet Encyclopedia, 3rd edition, entry on "СССР. Физическая культура и спорт", available online here
כדור טבעת

כדור-טבעת (Ringball) הוא ספורט דרום אפריקאי מסורתי, שמקורו במשחק הכדורסל ומשוחק החל משנת 1907. הספורט משוחק במדינות שונות, כגון: דרום אפריקה, נמיביה, בוטסואנה, לסוטו, הודו ומאוריציוס. מדינות אלה מבקשות לקדם את המשחק כספורט בינלאומי ומאפשרות השתתפות של גברים ונשים כאחד.
סגנון המשחק

כדור-טבעת הוא משחק ללא מגע, המשוחק בהפרדה בין גברים ונשים. למשחק מאפיינים דומים למשחק הכדור-רשת וניתן לשחקו בכל מזג אוויר, על משטחים שונים (כגון: דשא, אספלט ופרקט) ובמגרשים פתוחים וסגורים כאחד.
המגרש מחולק ל-3 שדות, וכל קבוצה מורכבת מ-9 שחקנים, על פי החלוקה הבאה: 3 שחקנים התקפיים שמטרתם הבקעת השערים, 3 שחקני אמצע ו-3 שחקני הגנה.
במהלך המשחק, חל איסור על השחקנים לעבור לשדה אחר, או לקבל את הכדור מעל קו המפריד בין השדות. מטרת המשחק היא למסור את הכדור משחקן אחד למשנהו ולבסוף לזרוק את הכדור דרך הטבעת או החישוק התלויים על עמוד השער. עמודים אלו נמצאים ב-2 קצוות המגרש. הכדור עובר משחקן אחד לאחר רק דרך האוויר, ויש לתפוס אותו רק באמצעות הידיים. (אסור שהכדור יגע בחלק אחר בגוף). בנוסף, חל איסור לזרוק את הכדור בצורה כזו שהכדור יחצה שדה שלם, ללא מעבר דרך שחקן הנמצא בשדה זה. בזמן מסירת הכדור, אין אפשרות לשחקן להתקדם קדימה או אחורה, להטעות את השחקן, או להחזיק את הכדור ליותר מ-2 שניות.
כדי לקלוע לטבעת, על הכדור ליפול לתוך הטבעת מלמעלה (כלומר אין אפשרות לזרוק את הכדור מלמטה למעלה). הקולע יכול לנסות לזרוק את הכדור מכל נקודה בשדה ההבקעה, ובלבד שנקודה זו תהיה מחוץ לחצי העיגול המקיף את עמוד השער. במהלך ניסיון הקליעה, חובה לזרוק את הכדור עם שתי הידיים ולאחר לא יותר מ-5 שניות מרגע קבלת הכדור. כאשר מתקבלת זריקת עונשין, כל אחד מ-3 השחקנים ההתקפים יכולים לזרוק את זריקה זו, המתבצעת מחוץ לחצי העיגול. זריקת העונשין חייבת להיזרק בתוך 3 שניות. בנוסף, ניתן לזרוק את זריקת העונשין גם מאחורי קו העונשין, כל עוד זריקה זו גם היא מתבצעת תוך 3 שניות.
שחקנים יכולים לנסות להשיג שליטה על הכדור רק אם אין בפעולתם ניסיון פגיעה בשחקן היריב או חטיפה מידיו (כלומר כל עוד הכדור בתנועה ולא בידיו של היריב). שחקנים אינם רשאים לתפוס, לדחוף או לחסום את יריבם בכל דרך אשר תמנע מהיריב למסור את הכדור. קיים איסור על שני שחקנים מאותה קבוצה לגעת בכדור או לתפוס אותו בו זמנית.
כאשר שחקנים של שתי קבוצות שונות מבצעים עבירה בו זמנית, נשרקת עבירה כפולה (נקרא גם- "אשמה כפולה"). במצב זה, השופט זורק את הכדור לאוויר בין שני השחקנים היריבים, במקום בו העבירה הכפולה התבצעה. השחקנים היריבים מנסים להשיג את הכדור על ידי תפיסה או הכאת הכדור (מותר לבצע זאת רק כאשר הכדור מתחיל לרדת לקרקע).
אורך המשחק הוא 50 דקות, המחולקות ל-2 מחציות (אורך כל מחצית הוא 25 דקות). בין כל מחצית ישנה הפסקה של 3 דקות. לאחר כל קליעה מוצלחת, על כלל השחקנים לחזור לעמדות הראשוניות (כפי המוצג בתמונה), כאשר שחקני האמצע פונים לעמוד השער של קבוצתם. בעת שריקת השופט, על הכדור להימסר לאחד האגפים בתוך שתי שניות. זוהי הפרה של החוקים כאשר הכדור עובר לשדה אחר, ללא מעבר דרך אחד האגפים תחילה.
כאשר הכדור יוצא מתחומי המשחק, שחקן הקבוצה היריבה מחזיר את הכדור לתחומי המשחק. על שחקן זה להחזיר את הכדור מאותה נקודה בה יצא הכדור, וחלה עליו חובה להיות מאותו השדה ממנו יצא הכדור.
הקבוצה בעלת הניקוד הגבוה ביותר בסוף המשחק, היא הקבוצה המנצחת.
חוקים > המגרש

אורך המגרש הוא 27 מטר מקצה לקצה ורוחבו הוא 18 מטר. אורך המגרש מחולק ל-3 חלקים שווים, כאשר כל חלק הוא 9 מטר. שני עמודי השער מוצבים בקצוות המגרש על הקו המתחם את תחומי המגרש. לכל עמוד שער מחוברת טבעת פלדה בקוטר של 450 ס"מ בגובה של – 3 מטר מהקרקע. מסביב לעמוד השער, ובתוך תחומי המגרש, משורטט חצי עיגול ברדיוס של 4.5 מטר. קו העונשין הוא קו קצר בשדה ההבקעה ואורכו כמטר אחד. קו זה ממוקם באמצע קו חצי העיגול התוחם את עמוד השער. שני השדות הקיצוניים נקראים שדות הבקעה והשדה האמצעי מכונה השדה האמצעי. בדיוק באמצע השדה המרכזי, משורטט עיגול בקוטר של מטר אחד. בנוסף, בשדה זה ישנם 2 חצאי עיגול נוספים בקוטר של מטר אחד, הממוקמים בדיוק באמצע 2 הקווים הפנימיים של השדה. בכל אחד מן הצדדים בשדה, משורטט סימן V (כל קו באורך מטר) הנקראים קווי V. ראה התרשים להלן כדי להבין את מיקום כלל הסימונים במגרש ניתן לשחק.סימוני המגרש
את המשחק בכל מזג-אוויר, ללא יוצא מן הכלל. סוג המשטח עשוי להיות דשא, חצץ, אספלט ופרקט. המשטח הנבחר חייב להיות אחיד לכל אורכו (לא ניתן לשלב מספר משטחים במגרש אחד). מגרשי החצץ חייבים להיות נקיים לחלוטין מדשא ועשב, ודחוסים במידה רבה. ניתן לשחק את המשחק גם באולמות סגורים. בנוסף, ניתן לשחק את המשחק על מגרש כדור-רשת, אם בוצעו במגרש התאמות קלות.
מסביב למגרש, ברדיוס של 1.5 מטר, יש להסיר כל מכשול או פריט שעשוי להפריע למשחק (כגון : עצים, עמודי תאורה, חומות, גדרות, חוטים ומדרגות).
כל הקווים חייבים להיות מסומנים בצבע לבן או צהוב. על רוחב הקווים להיות בין 25–50 מ"מ.
עמודי השער חייבים להיות ממוקמים באמצע קווי הרוחב – כלומר 9 מטר מכל צד.
הטבעת חייבת להיות מקובעת לראש עמוד השער בגובה של 3 מטר. על הטבעת להיות עשויה ממתכת ובצבע לבן או כסף.
על הרשתות להיות גדולות מספיק כדי לאפשר כניסה ויציאה של כדור מסוג מספר 5, וחייבות להיות מותקנות ומקובעות בתוך הטבעות.
חוקים > הכדור

יש להשתמש בכדור עשוי עור או חומר סינתטי. כדורי גומי אסורים לשימוש (כדורים אלו עשויים להיות מסוכנים בתנאי מזג אוויר גשמיים).
יש לשחק עם כדור מסוג מספר 5 בלבד, עם היקף של בין 69–71 סמ"מ, ומסה משוערת של 450 גרם (כדורים עם שרוכים רופפים או בעלי בליטות אינם מורשים למשחק).
ליגות וקבוצות מתחת לגיל 13 – רשאיות לשחק עם כדור מספר 4, בעל היקף של 64 ס"מ.
חוקים > השחקנים

קבוצת כדור-טבעת מורכבת מ-9 שחקנים: 3 שחקני התקפה, 3 שחקני אמצע ו-3 שחקני הגנה. אין לשחק עם יותר מ-3 שחקנים בכל שדה.
לפחות 8 שחקנים של קבוצה חייבים להיות נוכחים בתחילת המשחק. שחקן המגיע לאחר תחילת המשחק, רשאי להצטרף למשחק רק כאשר הכדור מחוץ לתחומי המגרש ובאישור של השופט. בכל שלב במהלך המשחק, אין אפשרות לשחק עם 7 שחקנים. קבוצה שנפסלים לה 2 שחקנים במהלך המשחק – מפסידה הפסד טכני, והקבוצה הנגדית משיגה ניצחון טכני.
לשחקנים אין אפשרות לעזוב את תחומי המגרש ללא אישור מהשופט.
ניתן לבצע 3 חילופים במהלך המשחק. החילוף יכול להתבצע רק כאשר הכדור נמצא מחוץ לתחומי המשחק ובאישורו של השופט.
במקרה בו אחד השחקנים חולה או נפגע במהלך המשחק ואינו יכול להמשיך לשחק, ניתן לבצע חילוף נוסף באופן מיידי. אין אפשרות להחליף שחקן פסול.
אם השחקן הפצוע יצא מתחומי המשחק לטובת קבלת טיפול, לא ניתן לבצע חילוף עד אשר תתברר חומרת פציעתו. המשחק ימשיך עם 8 שחקנים, עד אשר השחקן יוכל לחזור לתפקידו כדי להמשיך לשחק.
במקרה בו 3 החילופים כבר התבצעו, ניתן להחזיר גם את השחקנים שהתחילו את המשחק למגרש בחילופים נוספים. גם שחקן שנפצע במהלך המשחק יכול לחזור בחזרה למשחק, בידיעה כי הסיכון הוא על חשבונו האישי. לא ניתן להכניס למשחק שחקנים נוספים מעבר ל-3 המחליפים (כלומר ניתן לבצע חילופים, אך ניתן להכניס רק את השחקנים שכבר שיחקו במשחק).
השופט יכול להחליט על הארכה של עד 2 דקות המתווספות לפני סיום המשחק ומוגדרת כזמן פציעות (תוספת זמן). במקרה של פציעה חמורה הדורשת טיפול בתוך תחומי המשחק, על השופט לאפשר את מתן הטיפול ולהוסיף את זמן הטיפול בשחקן לזמן הפציעות בסוף המשחק.
שחקן החווה דימום מכל סוג שהוא במהלך המשחק, חייב להיות מוחלף באותו רגע ואין לאפשר לו לחזור למשחק עד שהדימום נפסק. כאשר הדימום נפסק, השחקן יכול לחזור למשחק באישורו של השופט. אם השחקן אינו חוזר למשחק בתוך 5 דקות, החילוף יוכר כחילוף רשמי ועל השחקן המחליף להישאר עד סוף המשחק.
חוקים > השופט

רק אדם נייטרלי ומוסמך יכול לשפוט את המשחקים השונים ולהיות מוגדר כשופט.
על השופט לאכוף את כללי המשחק, והחלטותיו במהלך המשחק הן סופיות ואינן ניתנות לערעור. תחומי אחריותו של השופט: א) אכיפת הכללים ושמירה על שיפוט אחיד כלפי 2 הקבוצות. ב) להבטיח כי המשחק מתנהל בצורה מסודרת ולמנוע אירועים חריגים במהלך המשחק. ג) לאפשר משחק שוטף ורצוף. ד) לוודא כי המגרש והכדור עומדים בתקנים השונים.
השופט ישרוק במשרוקית רק במקרים הבאים : א) כדי להתחיל או לסיים את המשחק. ב) לאחר קליעת הכדור לטבעת. ג) כאשר מתרחשת הפרה של אחד הכללים. ד) כאשר הכדור יוצא מתחומי המשחק.
השופט הוא האחראי הבלעדי על הזמן והתוצאה במהלך המשחק. יש באפשרותו להתייעץ עם שופטי הקווים לגבי סוגיות אלה, אך בסופו של דבר החלטותיו בנושא הן סופיות ואינן ניתנות לערעור.
על השופט לאמת את הזמן עם הקוון ושופטי הקו במהלך המשחק.
השופט חייב לאמת את התוצאה במהלך הפסקת המחצית. במקרה בו השופט ו-2 שופטי הקו חלוקים בדעתם לגבי התוצאה, עמדתו של השופט היא זו הקובעת. כאשר 2 שופטי הקו מחזיקים בעמדה אחת ואילו השופט מחזיק בעמדה אחרת, עמדתם של שופטי הקו היא זו הקובעת.
ערעור כנגד החלטתו של השופט, יכולה לנבוע אך ורק מטעמי קיפוח או מטעמי העדפה של השופט כלפי אחת הקבוצות. כל ערעור או התנגדות חייב להיות בהתאם לכללי ההתאחדות ולחוקי המשחק ומגובים בעובדות.
חוקים > זמני המשחק

בכל משחק ישוחקו 2 מחציות, כאשר כל מחצית תימשך כ-25 דקות. ההפסקה בין המחציות תימשך כ-3 דקות, ובמהלכה הקבוצות יחליפו צדדים.
אם יש שוויון בסיום המשחק בשלבי ההכרעה של חצאי הגמר והגמר, המשחק יימשך לעוד 10 דקות רצופות. אם עדיין מתקיים שוויון גם בסוף זמן זה, השופט יזרוק את הכדור לאוויר מאמצע המגרש, והקבוצה אשר תקלע את הכדור לטבעת ראשונה, תנצח במשחק.
יש להוסיף זמן פציעות לכל אחת מן המחציות, בהתאם למתרחש במגרש.
כל בזבוז זמן המבוצע במתכוון על ידי אחת הקבוצות, ילווה בזריקת עונשין לקבוצה השנייה. ההתנהגויות הבאות יוגדרו כבזבוז זמן : א) משיכת הזמן במהלך ההתארגנות לקראת חידוש המשחק. ב) משיכת הזמן במהלך חילוף או פציעה של שחקן במהלך המשחק. ג) משיכת הזמן בניסיון החזרת הכדור לתחומי המגרש לאחר יציאתו. ג) משיכת הזמן במהלך החלפת נעליים בגדים וכו'. ה) העפת הכדור במכוון אל מעבר לתחומי המגרש.
בתום הזמן המוגדר למשחק, ניתן לסיימו רק לאחר יציאת הכדור מתחומי המגרש, או לאחר קליעת הכדור לטבעת על ידי אחת הקבוצות.
חוקים > התוצאה

קליעה מוצלחת מזכה ב-2 נקודות.
קליעה מוצלחת מזריקת עונשין מזכה ב-2 נקודות. לאחר העבירה המכוונת הראשונה, זריקת העונשין יכולה להתבצע מכל מקום שאותו יבחר השחקן הזורק, כל עוד הדבר מתבצע מחוץ לחצי העיגול המקיף את עמוד השער.
במקרה השני של עבירה מכוונת, תתקיים שוב זריקת עונשין והשחקן שביצע את העבירה יקבל כרטיס צהוב.
אם מתקיימת עבירה מכוונת בפעם ה-3, תתקיים זריקת עונשין נוספת והשחקן שביצע את העבירה יקבל כרטיס אדום ויצא מהמשחק למשך 5 דקות.
אם השחקן שזורק את זריקת העונשין מחליט לזרוק מעבר לקו העונשין וקולע את הזריקה, ירשמו 3 נקודות לטובת קבוצתו של השחקן. זוהי החלטה של השחקן הזורק מאין לזרוק את הזריקה והאם לבצע אותה מעבר לקו העונשין.
אזהרה, כרטיס צהוב, או כרטיס אדום, עשויים להישלף על ידי השופט גם לאחר קליעת הכדור לטבעת.
חוקים > שופטי המשחק

השופט הראשי.
שופטי הקווים – אחד מכל קבוצה, אשר באחריותם ליידע את השופט הראשי לפני תחילת המשחק לגבי תפקידם. על שופטים אלו לספור את הניקוד באופן עצמאי.
קוון – השופט ייעזר בקוון שיחזיק דגל במהלך המשחק. הקוון עוזר לשופט בצדו השני של המגרש ויציין מתי הכדור יוצא מתחומי המגרש. בנוסף, עליו לציין מאיזה מיקום יחזור הכדור לתחומי המגרש ואיזה קבוצה תבצע זאת.
חוקים > משקיפים

על המשקיפים להישאר במרחק של מטר אחד מחוץ לתחומי המגרש.
על מאמני הקבוצות להתמקם בצד הנגדי לצד שבו ממוקם השופט, ולתפוס מרחק של מטר אחד מתחומי המגרש.
למשקיפים אסור להתערב במהלך המשחק או להפריע לזורק הכדור במהלך ניסיונו לקלוע לטבעת.
שופט המשחק מוסמך להרחיק מהמשחק כל אחד מהמשקיפים / שופטי הקו / המאמנים, במקרה בו נצפית התנהגות החורגת מהכללים ומהתנהגות מכובדת. בנוסף, השופט יכול לעצור את המשחק עד שהישות המורחקת יוצאת מאזור המגרש.
הערות שוליים

↑  Ringball SA – ringball, ringbal, kortfbal, sport, www.ringballsa.co.za.
↑  About Ringball, www.topendsports.com
↑  South African Korfball Board., Suid-Afrikaanse Korfbalraad gedenkalbum : 75 jaar., Health Wealth Publication, 1982
↑  Arnold Classic Africa - Ringball, web.archive.org, ‏2016-05-08
↑  About Ringball, www.topendsports.com
↑  David Lewis, Enforcing Competition Rules in South Africa, 2013 doi: 10.4337/9781781953754
מיקום השחקנים בתחילת משחק כדור-טבעת
טנשין שודן קאטורי שינטו ריו

| --- | --- |
 ארץ מקור:  יפן
 תאריך ייסוד:  1447
 מייסד:  איזאסה צ'ואיסאי איאנאו
 סגנון:  קוריו
 ספורט אולימפי:  לא
טנשין שודן קאטורי שינטו ריו (ביפנית: 天真正伝香取神道流, ברומאג'י: Tenshin Shōden Katori Shintō-ryū) היא אמנות לחימה יפנית עתיקה (קוריו). השיטה נוסדה בידי אייזאסה איאנאנו, שחי ליד מקדש קטורי (הממוקם בעיר סווארה במחוז צ'יבה, יפן). לטענת בית הספר, שנת היווסדו היא 1477, אבל כמה חוקרים טוענים ששנת 1480 מדויקת יותר מבחינה היסטורית.
היסטוריה > התגבשות

אייזאסה איאנאנו (飯篠 長威斎 家直 c.1387 – c.1488) היה מומחה בקנג'וטסו ובסוג'וטסו, אמנויות השימוש בחרב ובחנית.
אייזאסה נולד בכפר אייזאסה במחוז שימושה. בצעירותו, עבר אייזאסה להתגורר בקרבת מקדש קטורי, מקדש שינטו מוכר הממוקם מזרחית לטוקיו, במה שמוגדר כיום כמחוז צ'יבה. מקדש קטורי נודע כמוקד אמנויות לחימה יפני. קאמי המקדש, פוטסונושי (פוטסונושי נו קאמי 経津主神), נחשב כאל החרב במיתולוגיה היפנית.
לאחר שהתמחה בחרב, עבר אייזאסה לקיוטו, שם, על פי רוב המקורות, הועסק בידי השוגון השמיני מורומאצ'י אשיקאגה יושימאסה (1436-1490), שנחשב כחסיד של אמנויות לחימה. אייזאסה נודע בהמשך תחת השם יאשימרו נו קאמי (מושל מחוז יאשימרו). בהמשך חייו, אייזאסה הפך לנזיר בודהיסטי והיה ידוע בתור צ'ואי-סאי (סאי היא סיומת שאנשי חרב רבים בחרו לעצמם בתקופה).
כאשר צ'ואי-סאי חזר הביתה, הוא הציע תפילות לאלים של שני מקדשים – קטורי וקשימה, השני הממוקם במחוז איבארקה, ומושך עד היום מתאמני קנדו מרחבי העולם. צ'ואי-סאי התמחה במוסו ג'יקידן ריו יאוואראגי והיה ראש בית הספר השביעי בהיסטוריה.[דרוש מקור]
האגדה מספרת שבגיל 60 צ'ואי-סאי בילה 1000 ימים במקדש קאטורי והתאמן באמנויות לחימה יומם וליל, כשלפתע קאמי המקדש, פוטסונושי (経津), הופיע לו בחלומו, והעניק לו את סודות הלחימה תחת מגילה הנקראת מוקורוקו הייהו נו שינשו. בהשראת הקאמי, צ'ואי-סאי קרא לשיטתו "טנשין שודן קטורי שינטו ריו" או "בית הספר של דרך גן העדן של אל הקטורי, המועברת בדיוק".
אגדה זו טיפוסית לבתי ספר לאמנויות לחימה עתיקות. המייסדים לעיתים קרובות נוטים לייחס את הידע שלהם להורשה אלוהית קסומה של אלי שינטו, אלים בודהיסטים, דמויות היסטוריות אגדיות כמו מינאמוטו נו יושיצונה, או יצורים על-טבעיים כגון טנגו (天狗), גובלינים יפנים שבדרך כלל מתוארים עם אף אדום ארוך.
היסטוריה > ראשי השיטה

אייזאסה יאמאשירו-נו-קאמי (לאחר מכן איגה-נו-קאמי) איאנו צ'ואי-סאי, מת ב-15 באפריל 1488
אייזאסה וואקאסה-נו-קאמי מוריצ'יקה
אייזאסה וואקאסה-נו-קאמי מורינובו
אייזאסה יאמאשירו-נו-קאמי מוריטסונה
אייזאסה סאימון-נו-ג'ו מוריהידה
אייזאסה אואי-נו-קאמי מורישיגה
אייזאסה שורי-נו-סוקה מורינובו
אייזאסה שורי-נו-סוקה מורינאגה
אייזאסה שורי-נו-סוגה מוריהיסה
אייזאסה שורי-נו-סוקה מוריסאדה
אייזאסה שורי-נו-סוקה מורישיגה
אייזאסה שורי-נו-סוקה מוריטסוגו
אייזאסה שורי-נו-סוקה מוריקי יו
אייזאסה שורי-נו-סוקה נאגאטרו
אייזאסה שורי-נו-סוקה מוריטרו
אייזאסה שורי נו סוקה מורישיגה (קאן-ריקוסאי), מת ב-11 ביולי 1853, בגיל 78
אייזאסה שורי-נו-סוקה מוריפוסה, מת ב-4 בינואר 1854 בגיל 51
אייזאסה שורי-נו-סוקה מוריסדה, השתתף במרד מיטו נגד השוגון, מת ב-2 ביוני 1896 בגיל 56
אייזאסה שורי-נו-סוקה קינג'ירו, מת ב-1943
אייזאסה שורי-נו-סוקה יאסוסאדה (נוכחי)
ב-1896, הסוקה ה-18 נפטר בלי יורש זכר. שיהאן יאמאגוצ'י איקאן ניהל את בית הספר עד מותו במרץ 14, 1917. עד שאייזאסה קינג'ירו התחתן והצטרף לבית, השיהאן הבאים ניהלו את בית הספר:
טאמאי קיסאבורו
שינה איצ'יזו
איטו טאנקיצ'י
קובוקי סאזאמון
איסובה קוהאי
מוטומיה (הונגו) טוראנוסוקה
האיאשי יאזאמון (1882–1964)
קאמאגאטה מינוסוקה
היסטוריה > בית הספר בעת החדשה

טנשין שודן קטורי שינטו ריו הוא אב לאמנויות לחימה יפניות רבות.
בשל כך ב-1960, הוא היה לבית הספר הראשון לאמנויות לחימה שהוקר כאתר מורשת בידי רשויות יפן. בית הספר טוען שמעולם לא תמך במחוז או פלג בהיסטוריה של יפן. עובדה זו אפשרה לבית הספר לשמור על עצמאותו ויושרתו.
השיטה התפרסמה במערב אודות המחקר הנרחב של דון פ. דרגר (1922–1982) שהיה גם למערבי הראשון שהתקבל לשיטה.
ראש השיטה הנוכחי הוא יאסוסאדה אייזאסה (飯篠 修理亮 快貞 Iizasa Shūri-no-suke Yasusada). מסיבות בריאותיות הוא אינו מלמד את השיטה של משפחתו, ובמקומו מונה לתפקיד הנציג ריסוקה אוטאקה שבבעלותו דוג'ו פרטי בקרבה (העיר נאריטה, צ' יבה).
אייזאסה פיתח שיטה ייחודית כדי להבטיח שלוחמים יוכלו לתרגל ללא פגיעה רצינית ועדיין לשמור על 'ריאאי' (riai, שלמות של עיקרון), ומציאות לחימתית. אימוני הנשק נעשים בצורה של קאטה (תרגילים מוכתבים מראש) של שני יריבים, אחד מבצע את תפקיד התוקף (אוקה) והשני את תפקיד הנתקף (קירי קומי). ההתקפות בקאטה לרוב מסומנות על החרב ונראות לצופה חיצוני כחסימות. בכך, ניתן לתרגל בעצימות מלאה בלי לפגוע במתרגל.
ייחודו של קטורי שינטו ריו ניכר עד היום באחיזת הנשק, העמידה, תנועת הרגליים ותנועות הגוף אשר נובעים מהעובדה שלוחמי התקופה בה השיטה נוצרה עטו יורואי (שריון) במשקל של כ-35 ק"ג, ונהגו להילחם בשטח מחוספס. גורמים אלה נוטים לקרקע את רגליי התוקף ולהאט אותו במידה ניכרת. השיטה מנצלת ומפנה את מתקפותיה לרוב אל ה'סוקי' (פתחים) של השריון של התקופה. בעיקר באזורים כמו: תחת הזרועות; בירכיים; השטח בין הקאבוטו (קסדה) והדו (החזה מגן) ואזור הצוואר.